Kære alle

Det her er en kort udgave af hvorfor og hvordan skolen behandler oplysninger indsamlet via programmet ExamCookie, og hvad du selv skal huske før, under og efter eksamen/prøven.

* ExamCookie indsamler eksamensdata (aktive URL-adresser, clipboard, og tager skærmdumps ved større skærmændringer eller senest hvert 5. minut) for at kunne sikre, at alle udarbejder opgaven selv og for at kunne be- eller afkræfte mistanke om snyd.
* Der indsamles følgende registreringsdata: navn, klasse samt evt. hold, skole og årgang, eksamens- og prøveplan, Unilogin Bruger ID til identifikation af hver elev som unik bruger og password til unilogin (password er krypteret) samt Cpr-nummer, (behandles under pseudonymisering og er ikke synligt i selv programmet).
* Grundlaget for vores behandling af data følger af Persondataforordningen (GDPR), *art. 6, stk. 1, litra e, (offentlig myndighedsudøvelse*) for at håndhæve §§ 14, 15 og 20 i ”Bekendtgørelse om prøver og eksamen i de almene og studieforberedende ungdoms- og voksenuddannelser”, §§ 5-7 i ”Bekendtgørelse om visse regler om prøver og eksamen i de gymnasiale uddannelser” og § 1 i ”Bekendtgørelse om adgangen til at medbringe og anvende udstyr, herunder digitale hjælpemidler, under prøver i de gymnasiale uddannelser”.
* Du har ret til at se de indsamlede data.
* Du har ret til at få berigtiget eller til at få slettet oplysninger, f.eks. hvis du utilsigtet er komme til at tilgå følsomme personoplysninger under eksamen/prøven. Du har altid mulighed for at kontakte uddannelsesleder Brian Dupont Larsen og bede om at slette denne data via en ekstraordinær sletning.
* Prøvevagter kan have adgang til registreringsdata. Det er kun uddannelsesleder Brian Dupont Larsen, der har adgang til eksamensdata. Du kan kontakte Brian Dupont Larsen på bd@rungsted-gym.dk.
* Data gemmes i 30 dage (op til 3 mdr. hvis materialet indgår i en sag, f.eks. mistanke om snyd).
* Data vil kun tilgås, hvis der opstår mistanke om snyd (f.eks. fra en eksamensvagt eller dem, der retter din opgave).
* Der bliver ikke videregivet oplysninger til 3. part eller lavet profilering.
* Du kan kontakte vores databeskyttelsesofficer (såkaldt ”DPO”) på dpo@gfadm.dk.
* Du har ret til at gøre indsigelse mod skolens behandling af dine personoplysninger under brug af ExamCookie. Skriv din indsigelse og årsagen til [uddannelsesleder x] på mail. Du kan klage til datatilsynet over behandling af dine data. Se kontaktoplysninger på [www.datatilsynet.dk](http://www.datatilsynet.dk).

## **Inden eksamen/prøven er det dit ansvar at sørge for at:**

* rydde din computers clipboard
* skjule din bogmærkelinje og favoritter
* gemme private filer og mapper på dit skrivebord
* slette eller omdøbe filer og mapper, hvis navn eller metadata eksponerer private/følsomme oplysninger i en ny, ”neutral” mappe eller download og brug en browser, hvor du ikke afslører private oplysninger.

## **Under eksamen/prøven er er det dit ansvar:**

* *Ikke* at tilgå følsomme eller fortrolige personoplysninger om dig, som er uvedkommende for prøven. Du må derfor ikke tilgå hjemmesider, filer eller åbne dokumenter, hvor der er følsomme eller fortrolige personoplysninger om dig under prøven (fx din e-boks/digitale postkasse eller private mails, mapper eller filer på dit skrivebord). Hvis du gør det alligevel, risikerer du, at det bliver monitoreret, fordi ExamCookie tager skærmbilleder af din computer under prøven.

## **Efter eksamen/prøven er er det dit ansvar:**

* At kontrollere, at programmet er afinstalleret når eksamenslokalet forlades og prøven er slut.

Indholdet i denne skrive er uddrag fra skolens skrivelser: *Sådan behandles personoplysninger (oplysningspligtmeddelelse)* samt skrivelsen *Praktisk information/vejledning om brug af ExamCookie (udvidet vejledning og guide til elever).*